དཀར་
བཞད་པའི་ཉིན་བྱེད་བཞུགས།
ལྷ་མོ་གསེར་ཁྲི་བློ་བཟང་རྒྱལ་མཚན་སེངྒེ།
བགྲང་ཡས་སྐྱེ་དགུའི་མགོན་གཅིག་པུ། །ཕུན་ཚོགས་ཡོན་ཏན་ཀུན་གྱི་གཏེར། །
བཅུ་དྲུག་ལང་ཚོའི་དཔལ་འབར་བ། །འཇམ་པའི་དབྱངས་ཀྱིས་བདག་སྐྱོངས་ཤིག །ཆོས་
ཉིད་སྨྲ་བསམ་བརྗོད་བྲལ་སྤྲོས་པ་ཀུན། །ཉེར་ཞི་མཁའ་དབྱིངས་དང་མཚུངས་ཟབ་མོའི་
དོན། །ལོངས་སུ་སྤྱོད་པ་ཡུམ་ཆེན་ཕ་རོལ་ཕྱིན། །དཔག་ཡས་རྒྱལ་བ་སྐྱེད་མཛད་ཕྱག་གི་
ཡུལ། །ཐུབ་དབང་སྨྲ་བའི་ཉི་མ་ཡི། །ཏིང་འཛིན་བྱིན་ཆེན་གྱིས་བརླབས་པའི། །ཟབ་མོ་
ཤེར་ཕྱིན་སྙིང་པོའི་དོན། །མཁས་པའི་གཞུང་བཞིན་འདིར་བཤད་བྱ། །
འདིར་རྒྱལ་བ་སྲས་དང་བཅས་པས་པདྨ་དཀར་པོ་ལྟར་བསྔགས་པ་འདྲེན་མཆོག་
ཤཱཀྱ་སེངྒེས་སྐལ་ལྡན་གྱི་འགྲོ་བ་རྣམས་ལ་བཀའ་དང་པོ་བདེན་པ་བཞིའི་ཆོས་འཁོར།
བཀའ་བར་བ་མཚན་ཉིད་མེད་པའི་ཆོས་འཁོར། བཀའ་ཐ་མ་ལེགས་པར་རྣམ་པར་ཕྱེ་བའི་
ཆོས་ཀྱི་འཁོར་ལོ་སྟེ། རིམ་པ་གསུམ་དུ་བསྐོར་བའི་ནང་ནས་བཀའ་བར་བ་མཚན་ཉིད་
མེད་པའི་ཆོས་ཀྱི་འཁོར་ལོ་ལ་ཤེས་རབ་ཀྱི་ཕ་རོལ་ཏུ་ཕྱིན་པ་རྒྱས་པ་སྟོང་ཕྲག་བརྒྱ་བ།
~474~

ཤེས་རབ་སྙིང་པོའི་རྣམ་བཤད་ཟབ་དོན་པད་དཀར་བཞད་པའི་ཉིན་བྱེད།
འབྲིང་གི་རྒྱས་པ་ཉི་ཁྲི་ལྔ་སྟོང་པ། འབྲིང་གི་འབྲིང་ཁྲི་བརྒྱད་སྟོང་པ། འབྲིང་གི་བསྡུས་པ་
ཤེས་རབ་ཁྲི་བ། བསྡུས་པའི་རྒྱས་པ་བརྒྱད་སྟོང་པ། བསྡུས་པའི་བསྡུས་པ་འཕགས་པ་
སྡུད་པ་རྣམས་ནི་བཀའ་བར་བའི་མདོ་དངོས་ཡིན་ལ། དེ་དང་བརྗོད་བྱ་ཕྱོགས་མཐུན་གྱི་
སྒོ་ནས་ཏིང་ངེ་འཛིན་རྒྱལ་བོའི་མདོ། རྡོར་གཅོད། སངས་རྒྱས་ཕལ་བོ་ཆེ་སོགས་བཀའ་
བར་མའི་མདོར་གཏོགས་སོ། །རྒྱུད་སྡེ་སྤྱི་རྣམ་ནས་གསུངས་པ་ལྟར་ཤེར་ཕྱིན་གྱི་མདོ་ལ་
ཡུམ་སྲས་བཅུ་བདུན་དུ་གྲགས་པ་ལས་ཤེས་རབ་སྙིང་པོ་དེ་ནི་ཚིག་ཉུང་ལ་དོན་ཟབ་པ་བྱིན་
རླབས་ཀྱི་ཚན་ཁ་ཤིན་ཏུ་ཆེ་བ་ཡིན་ཏེ། དེ་ཡང་རྒྱལ་བས་གསུང་རབ་ཇི་སྙེད་ཅིག་གསུངས་
པ་ཐམས་ཅད་དངོས་བརྒྱུད་ཅི་རིགས་ཀྱི་སྒོ་ནས་ཟབ་མོ་རྟེན་འབྱུང་གི་དེ་ཁོ་ན་ཉིད་རྟོགས་
པའི་ཐབས་སུ་འགྲོ་བ་ཤ་སྟག་ཡིན་ཅིང་། དེ་ཡང་འཇམ་མགོན་རྒྱལ་བའི་དབང་བོ་ཙོང་ཁ་
པ་ཆེན་པོས། སྟོན་པའི་ནང་ན་རྟེན་འབྲེལ་སྟོན་པ་དང་། །ཤེས་རབ་ནང་ན་རྟེན་འབྲེལ་
ཤེས་པ་གཉིས། །འཇིག་རྟེན་དག་ན་རྒྱལ་བའི་དབང་བོ་བཞིན། །ཕུལ་བྱུང་ལེགས་པར་
ཁྱོད་མཁྱེན་གཞན་གྱིས་མིན། །ཞེས་གསུངས་པ་ལྟར། །རྟོགས་པའི་བསྟན་པ་ཐམས་ཅད་
ཀྱི་ནང་ནས་སྙིང་པོ་སྟོང་ཉིད་རྟོགས་པའི་ལྟ་བ་ཡིན་ལ། དེ་སྟོན་པའི་གཞུང་ནི་ལུང་གི་
བསྟན་པ་ཐམས་ཅད་ཀྱི་སྙིང་པོ་ཡིན་ཞིང་།
དེས་ན་འདིར་གཞུང་མཆོག་འདི་ཉིད་ཀྱི་དོན་འཆད་པ་ལ། མཚན་གྱི་དོན། འགྱུར་
གྱི་ཕྱགགཞུང་གི་དོན། མཇུག་གི་དོན་དང་བཞི། དང་པོ་ནི། འདུལ་བ་མེ་ཏོག་འཕྲེང་རྒྱུད་
ལས། མཉན་ཡོད་གནས་བཅས་ཙམྤ་ཀ ཝ་ར་ཎཱ་སི་ཡངས་པ་ཅན། །རྒྱལ་བོའི་ཁབ་དང་
དྲུག་པོ་སྟེ། །འདི་དག་གྲོང་ཁྱེར་ཆེན་པོར་གྲགས། །ཞེས་གསུངས་པ་ལྟར་གྲོང་ཁྱེར་ཆེན་པོ་
དྲུག་ནི་ཡུལ་དབུས་ཀྱི་ཆ་ཁོ་ན་ཡིན་ཞིང་། དེ་དག་ལ་རྒྱ་གར་ཞེས་གྲགས་ཤིང༌། རྒྱ་གར་
ཞེས་པ་ལ་ཡང་མཁས་པ་རྣམས་ལ་བཤད་ཚུལ་དུ་མ་ཞིག་མཆིས་ཀྱང་རྒྱ་ནག་པ་རྣམས་ཞྭ་
~475~

ཐར་ལམ་གསལ་སྒྲོན་ལས། རྒྱལ་པོ་མདོ་བཅུའི་རྩ་འགྲེལ་ཕྱོགས་བསྒྲིགས།
གོས་ནག་པོར་བྱེད་ཅིང༌། རྒྱ་གར་པ་རྣམས་ནག་པོ་མྱ་ངན་གྱི་གོས་ཡིན་པས་ཞྭ་གོས་དཀར་
པོར་བྱེད་པས། འདིའི་རྒྱ་གར་ཞེས་པའི་གར་དཀར་ནག་གཉིས་ཀྱི་ནང་གི་དཀར་པོའི་དོན་
ཡིན་ལ་ཡིག་ཐོབ་མི་འདྲ་བ་ནི། དཀར་ཞེས་པའི་སྔོན་འཇུག་མ་ནིང་ག་ད་གཉིས་ཀྱི་ནང་
ནས་ད་དེ་མིང་མཐའ་འདྲེན་ཚུལ་གྱི་དབང་གིས་ད་ཕྱིས། མིང་གཞིའི་ཀ་དེ་རང་དང་སྡེ་བ་
གཅིག་པའི་མོ་ཡིག་ཏུ་བསྒྱུར་ནས་ག་ཞེས་གྲུབ་པ་ནི་ངེས་ཚིག་གི་བཤད་པ་འཇུག་པའི་
དབང་དུ་བྱས་པ་ཡིན་ལ། མཁས་པ་སྔ་མ་རྣམས་ཀྱིས་འཐད་མི་འཐད་ཅི་རིགས་གསུངས་
སྣང་ནའང་ཁོ་བོ་ནི་བཤད་ཚུལ་འདི་ལྟར་བྱས་ན་ལེགས་སམ་སྙམ། དེ་ལྟར་རྒྱ་གར་ཕྱོགས་
ཀྱི་སྐད་རིགས་དེ་ལ་སློབ་དཔོན་དཎྜིས། ངག་གི་རང་བཞིན་དེ་དག་ཀྱང༌། །ལེགས་སྦྱར་དེ་
བཞིན་རང་བཞིན་དང༌། །ཟུར་ཆག་འདྲེས་མ་ཞེས་བྱ་སྟེ། །རྣམ་པ་བཞི་རུ་མཁས་པས་
གསུངས་ཞེས་གསུངས་པ་ལྟར། སཾ་སྐྲི་ཏ་ལྷའི་སྐད། ཨ་ཝ་བྷཾ་ཤ་ཟུར་ཆག་གི་སྐད། བི་ཤཱ་ཙི་
ཤ་ཟའི་སྐད། པྲ་ཀྲྀ་ཏ་ཡུལ་མི་རང་བཞིན་པའི་སྐད་དེ་སྐད་རིགས་བཞི་ཡོད་པའི་ནང་ནས་
ལེགས་སྦྱར་སཾ་སྐྲི་ཏ་ལྷའི་སྐད་དུ་བསྟན་བཅོས་འདིའི་མཚན་ལ། བྷ་ག་ཝ་ཏི་པྲ་ཛྙཱ་པཱ་ར་མི་
ཏ་ཧྲྀ་ད་ཡ་ཞེས་འབྱུང་། དེ་ཉིད་རང་ཅག་ཁ་བ་རི་བའི་སྐད་དུ་བསྒྱུར་ན་བཅོམ་ལྡན་འདས་
མ་ཤེས་རབ་ཀྱི་ཕ་རོལ་ཏུ་ཕྱིན་པའི་སྙིང་པོ་ཞེས་པ་ཡིན། བྷ་ག་ཝ་ཏི་ནི་བཅོམ་ལྡན་འདས་
མ། པྲ་ཛྙཱ་པཱ་ར་མི་ཏ་ནི་ཤེས་རབ་ཀྱི་ཕ་རོལ་ཏུ་ཕྱིན་པ། ཧྲྀ་ད་ཡ་ནི་སྙིང་པོ། རྒྱ་སྐད་ཀླད་དུ་
སྨོས་པ་ནི་འཕགས་ཡུལ་བསྟན་པའི་འབྱུང་ཁུངས་ནས་བསྒྱུར་བའི་ཆོས་ཁུངས་བཙུན་ཡིན་
པར་སྟོན་པ་དང་། སཾ་སྐྲི་ཏའི་སྐད་ལ་བག་ཆགས་འཇོག་ཕྱིར་དུ་བཀོད་པ་ཡིན་ལ།
གཉིས་པ་འགྱུར་ཕྱག་ནི་བཅོམ་ལྡན་འདས་མ་ཞེས་པ་ནས་ཕྱག་འཚལ་ལོ་ཞེས་པའི་
བར་བྱུང༌། འདི་ནི་ལོ་ཙཱ་པས་བཀོད་པ་སྟེ། དགོས་པ་ནི་འགྱུར་གྱི་བར་ཆད་ཞི་བ་དང་།
བསོད་ནམས་འཕེལ་བ་སོགས་གནས་སྐབས་དང་མཐར་ཐུག་གི་དོན་རླབས་པོ་ཆེ་འགྲུབ་
~476~

ཤེས་རབ་སྙིང་པོའི་རྣམ་བཤད་ཟབ་དོན་པད་དཀར་བཞད་པའི་ཉིན་བྱེད།
བའི་སླད་དུའོ། །
གསུམ་པ་གཞུང་གི་དོན་ལ་གཉིས། མདོ་བྱུང་བའི་གླེང་གཞི། དེ་ལས་བྱུང་བའི་མདོ་
དངོས་ཀྱི་དོན་གཉིས་ལས། དང་པོ་ལ་གླེང་གཞི་ཐུན་མོང་བ་དང་ཐུན་མོང་མ་ཡིན་པ་
གཉིས། དང་པོ་ལ་བཞི། དུས་ཕུན་སུམ་ཚོགས་པ། སྟོན་པ་ཕུན་སུམ་ཚོགས་པ། གནས་
ཕུན་སུམ་ཚོགས་པ། འཁོར་ཕུན་སུམ་ཚོགས་པ་དང་བཞི། དང་པོ་ནི། འདི་སྐད་བདག་
གིས་ཐོས་པ་དུས་གཅིག་ན་ཞེས་པ་སྟེ། འདི་སྐད་ཅེས་པ་ནི་འོག་ནས་འབྱུང་བའི་མདོའི་
དོན་ཡིན་ལ། བདག་གིས་ཅེས་པ་བཀའ་སྡུད་པ་པོ་ཡིན་མོད་ཀྱང་འདིའི་ངོས་འཛིན་མཁས་
པ་རྣམས་ཀྱིས་བཞེད་ཚུལ་མི་མཐུན་པ་མང་སྟེ། འབུམ་ཊཱིཀ་མཁན་པོ་ནི་སངས་རྒྱས་སྟོང་
གི་བསྟན་པ་གང་ལ་གཏད་པའི་གསང་བའི་བདག་པོ་ལག་ན་རྡོ་རྗེ་ཡིན་པར་མཁས་པ་དག་
གིས་བཞེད་པར་གསུངས་ཤིང་དེའི་ཚུལ་ཡང་། ལག་ན་རྡོ་རྗེ་དབང་བསྐུར་བའི་རྒྱུད་ལས།
བྱང་ཆུབ་སེམས་དཔའ་རྡོ་རྗེ་འཛིན་པ་ཀུན་ཏུ་བཟང་པོར་གྱུར་པའི་དུས་སུ་སངས་རྒྱས་
ཐམས་ཅད་ཀྱི་སྨིན་མཚམས་ནས་འོད་ཟེར་སྤྲོས་ཏེ་འཇིག་རྟེན་གྱི་ཁམས་ཁྱབ་པར་བྱས།
ཀུན་ཏུ་བཟང་པོ་ལ་བསྐོར་བ་བྱས་ནས་དབུ་གཙུག་ཏུ་ཐིམ་པ་དང༌། ཡེ་ཤེས་ལྔའི་རང་
བཞིན་གྱི་རྡོ་རྗེ་རྩེ་ལྔ་པ་ཕྱག་མཚན་དུ་གཏད་དེ་ལག་ན་རྡོ་རྗེ་ཞེས་གྲགས་སོ། །
དེ་ལ་བསྟན་པ་གཏད་དེ་སྔགས་དང་ཕར་ཕྱིན་གང་ཡང་རུང་སྟེ་ཐེག་པ་ཆེན་པོའི་
བསྟན་པ་གཏད། འཕགས་པ་བྱམས་པ་ལ་སོགས་པའི་བྱང་ཆུབ་སེམས་དཔའ་མང་པོས།
ཤེས་རབ་ཀྱི་ཕ་རོལ་ཏུ་ཕྱིན་པའི་བཀའ་སྡུད་པ་པོར་གསོལ་བ་བཏབ་པས་ན་ཤེར་ཕྱིན་སྡུད་
པ་པོར་སྔོན་གྱི་སློབ་དཔོན་རྣམས་འཆད་པར་གསུངས་ཤིང་། སློབ་དཔོན་སེངྒེ་བཟང་པོས།
ཀུན་དགའ་བོ་ཡིན་པར་བཞེད་དོ། །སྙིང་པོ་མཆོག་ལས་ཀུན་དགའ་བོ་ནི་ཉན་ཐོས་ཀྱི་སྡེ་
སྣོད་ཀྱི་སྡུད་པ་པོ་དང༌། ཕྱག་ན་རྡོ་རྗེ་ནི་བྱང་ཆུང་སེམས་དཔའི་སྡེ་སྣོད་ཀྱི་སྟུད་པ་པོར་
~477~

ཐར་ལམ་གསལ་སྒྲོན་ལས། རྒྱལ་པོ་མདོ་བཅུའི་རྩ་འགྲེལ་ཕྱོགས་བསྒྲིགས།
འཆད་ཅིང་། སྒྲོན་གསལ་ལས། ཀུན་དགའ་བོ་དང་རྡོ་རྗེ་འཆང་རྒྱུད་གཅིག་ཏུ་བཤད་པ་
དང་། མཚན་ཉིད་ཀྱི་ཐེག་པར་དེ་གཉིས་རྒྱུད་ཐ་དད་དུ་བཤད་པ་སོགས་དྲང་དོན་དང་ངེས་
དོན་གྱི་བཤད་ཚུལ་མང་བས་མཐའ་གཅིག་ཏུ་ཁ་ཚོན་གཅོད་དཀའ་ལ། འོན་ཀྱང་ཀུན་
དགའ་བོ་ཉན་ཐོས་ཀྱི་ཚུལ་བཟུང་ནས་མཚན་ཉིད་ཀྱི་ཐེག་པའི་བཀའ་སྡུད་པ་པོ་དང༌།
ཕྱག་ན་རྡོ་རྗེ་བྱང་ཆུབ་སེམས་དཔའི་ཚུལ་བཟུང་ནས་རྡོ་རྗེ་ཐེག་པའི་བཀའ་སྡུད་པ་པོ་
མཛད་པར་གསུངས་པས། དོན་ལ་རྒྱུད་གཅིག་པར་མངོན་ནོ། །གང་ལྟར་ཡང་སྡུད་པ་པོ་
ཀུན་དགའ་བོ་བདག་གིས་ཐོས་པ་ཞེས་སྟོན་པ་བདེ་བར་གཤེགས་པ་ལས་དངོས་སུ་ཐོས་
ཀྱི་བར་དུ་གཞན་བརྒྱུད་པ་ནི་མ་ཡིན་ནོ། །ཞེས་བསྟན་པའི་ཕྱིར་བདག་གིས་ཞེས་སྨྲས་སོ། །
ཐོས་པ་ཞེས་པ་ནི་སངས་རྒྱས་ལས་དངོས་སུ་ཐོས་པ་ཡིན་གྱི་འོག་ནས་བཤད་པའི་དོན་
རྣམས་མངོན་དུ་མ་གྱུར་པ་ལྟར་བསྟན་ཀྱང་། དེ་ཉིད་ཚུལ་བསྟན་ཙམ་ཡིན་ཡང་དུས་གཅིག་
ན་ཞེས་པས་ནི། དུས་ལན་གཅིག་ཙམ་ཐོས་ཀྱི་དུས་གཞན་མང་པོར་མ་ཐོས་ཞེས་མདོ་སྡེ་
ཟབ་མོའི་དོན་ཐོས་པ་དཀོན་པར་ཡང་བསྟན་ཏོ། །དུས་གཅིག་ན་ཞེས་པའི་ནའི་སྒྲ་ནི་དུས་
བརྗོད་པའི་རྣམ་དབྱེ་བདུན་པ་ཡིན་ནོ། །
གཉིས་པ་སྟོན་པ་ཕུན་སུམ་ཚོགས་པ་ནི། བཅོམ་ལྡན་འདས་ཞེས་པས་སྟོན་ཏེ།
བདུད་བཞི་བཅོམ་པས་ན་བཅོམ་པ་དང༌། སཾ་བྷུ་ཊ་ལས། དབང་ཕྱུག་དང་ནི་གཟུགས་
བཟང་དང་། །དཔལ་དང་གྲགས་དང་ཡེ་ཤེས་དང་། །བརྩོན་འགྲུས་ཕུན་སུམ་ཚོགས་པ་སྟེ། །
དྲུག་པོ་རྣམས་ལ་སྐལ་ཞེས་བྱ། །ཞེས་གསུངས་པ་ལྟར། གཞན་ལ་རག་མ་ལས་པས་
དབང་ཕྱུག་དང་། མཚན་དཔེས་བརྒྱན་པའི་གཟུགས་དང་། ཕུན་ཚོགས་ཀུན་གྱི་བརྟེན་
པའི་དཔལ་དང་། ཡོན་ཏན་གྱི་མཐུས་སྙན་པར་གྲགས་པ་དང་། ཆགས་ཐོགས་མེད་པའི་ཡེ་
ཤེས་དང་། འབད་རྩོལ་མེད་པའི་བརྩོན་འགྲུས་ཏེ་ཡོན་ཏན་ཕུལ་ཏུ་བྱུང་བ་དྲུག་དང་ལྡན་
~478~

ཤེས་རབ་སྙིང་པོའི་རྣམ་བཤད་ཟབ་དོན་པད་དཀར་བཞད་པའི་ཉིན་བྱེད།
པས་སོ། །ཡང་ན་འཕགས་པ་ཕྱིར་མི་ལྡོག་པའི་མདོ་ལས། ནམ་མཁའ་འདྲ་བའི་ཆོས་
རྣམས་ནི། །ལུས་ཅན་རྣམས་ལ་རབ་སྟོན་ཀྱང་། །འདི་ལ་འཇིགས་པ་མེད་པ་སྟེ། །དེ་བས་
བཅོམ་ལྡན་འདས་ཞེས་བྱ། །ཞེས་གསུངས་པ་ལྟར། མི་འཇིགས་པ་བཞི་ཐོབ་པའི་མཐུས་
ནམ་མཁའ་དང་འདྲ་བའི་གནས་ལུགས་སྟོང་པ་ཉིད་དུ་བསྟན་པ་སོགས་ངེས་པར་འབྱུང་
བའི་ལམ་དང་། རང་གིས་སྤངས་རྟོགས་རྫོགས་པར་བརྙེས་པར་གསུངས་པ་ལ་སུས་ཀྱང་
ཆོས་དང་མཐུན་པར་རྒོལ་བའི་སྐབས་ཚོལ་བ་དང་། བར་དུ་གཅོད་པའི་ཆོས་ཀྱིས་གླགས་
མི་རྙེད་པས་འཇིགས་པ་ཐམས་ཅད་དང་བྲལ་བས་བཅོམ་ལྡན་འདས་ཏེ། བྷ་ག་ཝཱན་གྱི་བྷ་
ལ་ཡི་གེ་ཕྲི་བསྣན་གྱི་ངེས་ཚིག་གིས་བཤད་པ་བྱས་པའོ། །བྷ་ག་ཝཱན་ནི་བཅོམ་ལྡན་ཏེ།
འཇིག་རྟེན་པའི་ལྷ་ཆེན་པོ་དག་ལའང་འཇུག་པས། ལོ་པཎ་རྣམས་ཀྱིས་སངས་རྒྱས་ནི་
འཇིག་རྟེན་གྱི་དྲེགས་ལྡན་མཐའ་དག་ལས་ཁྱད་པར་འཕགས་པ་ཡིན་པས་འདས་ཞེས་པ་
བླ་ཐབས་སུ་བསྣན་པའོ། །
གསུམ་པ་གནས་ཕུན་སུམ་ཚོགས་པ་ནི། རྒྱལ་བོའི་ཁབ་བྱ་རྒོད་ཕུང་བོའི་རི་ལ་ཞེས་
པ་སྟེ། གྲོང་ཁྱེར་ཐམས་ཅད་ཀྱི་མཆོག་རྒྱལ་བོའི་ཁབ་ཀྱི་ཤར་ཕྱོགས་སུ། བྱ་རྒོད་ཕུང་བོའི་
རི་བྱ་རྒོད་ཀྱི་གཟུགས་ཕུང་ལྟ་བུར་ཡོད་པས་བྱ་རྒོད་ཕུང་པོའི་རི་དང་། བྱ་རྒོད་སྤུངས་པ་ལྟ་
བུ་དང་། རྟེན་འབྲེལ་མདོ་འགྲེལ་ལས། རིན་པོ་ཆེའི་བྲག་བྱ་རྒོད་ཀྱི་མགོ་ལྟ་བུ་ཡོད་པས་
བྱ་རྒོད་ཕུང་བོའི་རི་ཞེས་གསུངས། དེ་ལྟ་བུའི་རི་བྱང་ཆུབ་སེམས་དཔའི་འདུས་པ་ཆེན་པོའི་
ཁུར་འདེགས་ནུས་པའི་ས་ཕྱོགས་རིན་པོ་ཆེའི་གཏེར་མང་དུ་ཡོད་པ་དེར་བཅོམ་ལྡན་འདས་
ཉིད་བཞུགས་ནས་སོ། །
བཞི་བ་འཁོར་ཕུན་སུམ་ཚོགས་པ་ནི། དགེ་སློང་གི་དགེ་འདུན་ཆེན་པོ་དང་ཞེས་པ་
ནས་ཐབས་གཅིག་ཏུ་བཞུགས་སོ་ཞེས་པའི་བར་གྱིས་བསྟན་ཏེ། དགེ་སློང་གི་དགེ་འདུན་
~479~

ཐར་ལམ་གསལ་སྒྲོན་ལས། རྒྱལ་པོ་མདོ་བཅུའི་རྩ་འགྲེལ་ཕྱོགས་བསྒྲིགས།
ཆེན་པོ་ནི་ཉན་ཐོས་ཀྱི་དབང་དུ་བྱས་པ་དང༌། བྱང་ཆུབ་སེམས་དཔའི་དགེ་འདུན་ཆེན་པོ་ནི་
བྱང་སེམས་ཀྱི་དགེ་འདུན་ཆེན་པོ་སྟེ། ཆེན་པོ་སྔ་མ་ནི་སྤངས་རྟོགས་ཀྱི་ཡོན་ཏན་མཐོན་པོ་
ཐོབ་པའི་དོན་དང་། ཕྱི་མ་ནི་དོན་བདུན་ལ་འཇུག་སྟེ། མདོ་སྡེ་རྒྱན་ལས། དམིགས་པ་ཆེ་
བ་ཉིད་དང་ནི། །དེ་བཞིན་སྒྲུབ་པ་གཉིས་དག་དང་། །ཡེ་ཤེས་བརྩོན་འགྲུས་རྩོམ་པ་དང་། །
ཐབས་ལ་མཁས་པར་གྱུར་པ་དང་། །ཡང་དག་འགྲུབ་པ་ཆེན་པོ་དང་། །སངས་རྒྱས་འཕྲིན་
ལས་ཆེན་པོ་སྟེ། །ཆེན་པོ་འདི་དང་ལྡན་པའི་ཕྱིར། །ཐེག་ཆེན་ཞེས་ནི་ངེས་པར་བརྗོད། །
ཅེས་གསུངས་པ་ལྟར་དམིགས་པ་ཆེ་བ་བྱང་ཆུབ་སེམས་དཔའི་སྡེ་སྣོད་དཔག་ཏུ་མེད་པ་
དང༌། སྒྲུབ་པ་སེམས་ཅན་གཞན་གྱི་གནས་སྐབས་དང་མཐར་ཐུག་གི་དོན་སྒྲུབ་པ་དང་། ཡེ་
ཤེས་ཆེན་པོ་ནི་ཆོས་ཀྱི་བདག་མེད་རྟོགས་པའི་ཤེས་པ་དང་། བརྩོན་འགྲུས་སྤྱོད་པ་གྲངས་
མེད་ཀྱི་ཚོགས་ལ་བརྩོན་པ་དང་། ཐབས་ལ་མཁས་པ་འཁོར་བར་མི་ལྟུང་བ་ཆེ་བ་ནི་
འདིས་འགྲོ་བ་ལམ་གྱི་ཐེག་པ་ཆེ་བ་ཡིན་ལ། ཡང་དག་པར་འགྲུབ་པ་སྟོབས་ལ་སོགས་
པའི་ཡོན་ཏན་འགྲུབ་པ་དང་། འཕྲིན་ལས་སྤྲུལ་བའི་སྐུ་ཆེ་བ་ནི་འདིར་འགྲོ་བ་འབྲས་བུའི་
ཐེག་པ་ཆེ་བའོ། །ཞེས་པ་ལྟར་གྱི་ཡོན་ཏན་གྱི་ཚོགས་རྒྱ་ཆེན་པོ་དང་ལྡན་པའི་འཁོར་ཕུན་
སུམ་ཚོགས་པ་དང་ཐབས་གཅིག་ཏུ་སྟེ་ལྷན་གཅིག་ཏུ་བཞུགས་ཏེ་ཞེས་པའོ། །
གཉིས་པ་ཐུན་མོང་མ་ཡིན་པའི་གླེང་གཞི་ནི། དེའི་ཚེ་བཅོམ་ལྡན་འདས་ཟབ་མོ་
སྣང་བ་ཞེས་བྱ་བའི་ཆོས་ཀྱི་རྣམ་གྲངས་ཀྱི་ཏིང་ངེ་འཛིན་ལ་སྙོམས་པར་ཞུགས་སོ། །ཡང་
དེའི་ཚེ་བྱང་ཆུབ་སེམས་དཔའ་སེམས་དཔའ་ཆེན་པོ་འཕགས་པ་སྤྱན་རས་གཟིགས་དབང་
ཕྱུག་ཤེས་རབ་ཀྱི་ཕ་རོལ་ཏུ་ཕྱིན་པ་ཟབ་མོ་སྤྱོད་པ་ཉིད་ལ་རྣམ་པར་བལྟ་ཞིང་། ཕུང་བོ་ལྔ་
བོ་དེ་དག་ཀྱང་རང་བཞིན་གྱིས་སྟོང་པར་རྣམ་པར་བལྟའོ། །ཞེས་པ་སྟེ། གཞུང་སྔ་མའི་
དོན་ནི་དེའི་ཚེ་ཞེས་པ་དུས་ཀྱི་ཁྱད་པར། བཅོམ